Document ID: 32015R0458

REGULAMENTUL (UE) 2015/458 AL COMISIEI
din 19 martie 2015
de modificare a Regulamentului (CE) nr. 657/2007 de punere în aplicare a Regulamentului (CE) nr. 1165/98 al Consiliului privind statisticile pe termen scurt în ceea ce privește stabilirea sistemelor europene de eșantionare
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
Având în vedere Regulamentul (CE) nr. 1165/98 al Consiliului din 19 mai 1998 privind statisticile pe termen scurt (1), în special articolul 17 al treilea paragraf, coroborat cu articolul 17 primul paragraf litera (d),
întrucât:
(1)
Regulamentul (CE) nr. 1165/98 stabilește un cadru comun pentru producerea statisticilor europene pe termen scurt privind ciclul economic.
(2)
Regulamentul (CE) nr. 657/2007 al Comisiei (2) stabilește norme și condiții privind transmiterea datelor de către statele membre care participă la sistemele europene de eșantionare pentru statisticile pe termen scurt. Aceste norme permit adaptarea termenilor sistemelor europene de eșantionare la schimbările anului de referință.
(3)
Ponderile pentru producerea agregatelor europene pentru toți indicatorii statistici pe termen scurt au fost actualizate în 2013. Această modificare a anului de referință a dat naștere la o revizuire a rubricilor activităților NACE și a produselor CPA selectate pentru diferitele state membre participante la sistemele europene de eșantionare. Selectarea rubricilor activităților NACE și ale produselor CPA ar trebui să fie adaptată pentru a ține seama de modificările apărute în ultimii ani în ceea ce privește relevanța rubricilor activităților NACE și ale produselor CPA.
(4)
Prin urmare, Regulamentul (CE) nr. 657/2007 ar trebui modificat în consecință.
(5)
Măsurile prevăzute în prezentul regulament sunt conforme cu avizul Comitetului Sistemului Statistic European,
ADOPTĂ PREZENTUL REGULAMENT:
Articolul 1
Anexa la Regulamentul (CE) nr. 657/2007 se înlocuiește cu anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 martie 2015.

Labels: 12
19